Euphorbiaceae
Euphorbiaceae ili mlječike su velika porodica dikotiledonih cvjetnica, sa 6.547 (po nekima 7.200) priznatih vrsta iz 228 rodova. Porodica je imenovana po tipskom rodu Euphorbia) koji obuhvata čak 2.046 priznatih vrsta. Izuzev polarnih i visokoplaninskih područja, mlječike su rasprostranjene širom svijeta, a osobito u suptropskoj i tropskoj vegetacijskoj zoni, gdje mnoge od njih liče kaktuse, ali to nisu, i od kojih se razlikuju po po mliječnom soku, kojega nema u kaktusima. Mnoge vrste su ljekovite i otrovne, a neke služe i u ishrani, kao što je južnoamerička manioka. Od mlječika se također dobijaju ulje, smola i kaučuk, a gaje se i kao ukrasne biljke. U našoj su flori prisutni su predstavnici rodova: Euphorbia, Mercurialis, Andrachne i Chrozophora.